Na vjeronauk nam je došao jedan gost. On je bio musliman pa sam očekivala da će imati neku svečanu odjeću, ali se zapravo odjenuo kao normalan čovjek kao što i jest, on je profesor i svećenik.

To je bio neobičan sat vjeronauka, jer nam obično predaje učiteljica Martina, a sad nam je gospodin Nedim efendija Omerović objašnjavao vjeru islama. Zapamtila sam da muslimani jako cijene svoju vjeru i da se mole 5 puta dnevno. bilo bi super da učiteljica Martina dogovori sat sa Židovom.

Rajna Međimurec, 5.c

Na satu vjeronauka naša učiteljica pripremila nam je iznenađenje - na sljedećem ćemo satu upoznati muslimana Nedima efendiju Omerovića.

Očekivao sam nekog bradatog čovjeka s dugom bradom, kapom na glavi i čudnom dugom haljinom. A kad sam došao na sat vjeronauka, iznenadio sam se, jer je efendija izgledao kao običan čovjek...

Govorio nam je zanimljive stvari o muslimanima i islamu.

Najprije mi nije bilo zanimljivo, jer smo to učili, ali kasnije sam doznao mnogo o islamu i muslimanima.

Na kraju sata sam bio zadovoljan, jer sam naučio nešto novo.

Fran Meglić, 5.c

Najčudniji, ali i najzanimljiviji sat vjeronauka. Došao nam je musliman. Zove se Nedim efendija Omerović.

Iznenadila sam se kad sam ga vidjela. Očekivala sam da će izgledati više kao... Sulejman, a i da će imati barem jednu maramu oko glave.

Bilo ga je zanimljivo slušati kad je govorio o islamu. Priznajem da nisam baš previše zapamtila, ali bolje išta nego ništa.

Najviše mi se sviđao dio kad su počela pitanja, jer je bilo smiješno. Htjela sam ga nešto pitati, ali me je bilo strah. Ovakvo iskustvo bih htjela još jednom ponoviti.

Ema Vurušić, 5.c

Kad sam prvi put ugledao Nedima efendiju Omerovića, jako sam se iznenadio. Bio sam uzbuđen. Zamišljao sam daje star i da nosi kapicu , kao i svaki drugi musliman. Tada se pojavio u razredu, visok, crn, s naočalama. Potpuno sam se iznenadio.

Najviše sam se iznenadio kad je rekao da je studirao u sultanatu Omanu i to čak na arapskom jeziku. pogotovo kad je rekao da je arapski jezik vrlo, vrlo jednostavan.

On je glavni imam Međimurske, Varaždinske i Koprivničko-križevačke županije.

Rekao je da nema omiljenu džamiju. Sve su mu jako lijepe. Najviše bi volio otići u najljepšu džamiju na svijetu u Turskoj.

Na kraju smo mu postavljali zanimljiva pitanja. Bilo mi je jako zanimljivo na susretu s Nedimom efendijom Omerovićem.

Luka Micek, 5.c

Svidjelo mi se kako je sve ispričao. Začudilo me što je znao odgovore na sva pitanja. Došao je čak iz Zagreba da nam pojasni život u islamu. Bilo mi je zanimljivo, ali i poučno.

Objasnio je da se njihova knjiga zove Kur'an, a njihova "crkva" džamija. Oni se jako drže svoje vjere. Mole pet puta na dan.

Musliman koji nam je sve to ispričao zove se Nedim efendija Omerović. Njima efendija znači nešto kao gospodin.

Jednom bih htjela ići u Zagreb da vidim džamiju. Želim vidjeti kako izgleda iznutra i izvana i kako se mole.

Tamo žene moraju biti zamotane. Imaju marame i nekakve duge suknje.

Lorena Mutvar, 5.b

Bilo mi je lijepo to što nam je Nedim efendija rekao da oni mole pet puta na dan, a neki od nas ni jedanput. Također mi se svidjelo kako nam je sve objasnio do najsitnijih detalja.

A i prvi put mi je neki musliman održao predavanje, što mi se jako svidjelo. Volio bih kad bi nam došao još mnogo puta. Veselim se njegovu dolasku i uživao sam u njegovom predavanju.

Bilo bi lijepo da nam dođu i pripadnici ostalih vjera.

Nikola Mesarić, 5.b

Bilo mi je zanimljivo dok nam je pričao o islamu. Jako mi se svidjelo dok je govorio o Kabi.

Bio je jako raspoložen i na svako pitanje nam je pristojno odgovarao i to mi se jako svidjelo.

A najljepše mi je bilo kad je opisivao džamiju iznutra i izvana. Nije mi se svidjelo što djeca naših godina znaju cijeli Kur'an napamet.

Jako me je iznenadilo da u islamu postoji smrtna kazna. I da je taj efendija zbog sebe i svoje vjere studirao u sultanatu Oman.

A najviše mi se svidjelo što je bio discipliniran i miran...

Lio Murakezi, 5.b

Iznenadilo me je da je došao kao običan čovjek i to da je iz Zagreba. Lijepo je bilo to što je sve pričao ukratko, a da sam ipak nešto naučila.

Bilo mi je super to što je došao da nas nauči nešto o islamu i muslimanima. Puno smo naučili o džamiji, o muslimanskim ženama.

Sve mi je bilo zanimljivo i jako poučno.

Još smo naučili nešto o Kur'anu, raznim uvjetima, o kaznama. Tamo kad se moliš, trbaš oprati određene dijelove tijela: lice, ruke, vrat, uši, noge.

Bilo mi je lijepo s efendijom Omerovićem.

Ana Vičentijević, 5.b